Source: http://t1tv.hu/2017/12/14/felmentettek-es-elrendeltek-a-kenyszergyogykezeleset-az-alvo-noveret-kessel-osszekaszabolo-koros-elmeallapotu-fiunak-2/
Timestamp: 2018-01-17 23:57:15
Document Index: 13137291

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

﻿ Felmentették és elrendelték a kényszergyógykezelését az alvó nővérét késsel összekaszaboló kóros elmeállapotú fiúnak – T1TV
A Szolnoki Törvényszék 2017. december 11-én büntethetőséget kizáró okból jogerősen felmentette
az ellene védekezésre képtelen személy sérelmére elkövetett emberölés bűntettének kísérlete miatt
emelt vád alól, egyben kényszergyógykezelését rendelte el annak a 18 éves kóros elmeállapotú
fiúnak, aki egy tavaly nyári reggelen abádszalóki házukban többször arcon és tarkón szúrta alvó
nővérét.
Az eset 2016. június 27-én reggel 8.00 óra körül történt. A fiatal nő az abádszalóki házban hason
fekve aludt, amikor az akkor 17 éves öccse bement a szobába és egy hozzávetőlegesen 30 cm
hosszú késsel többször tarkón, illetve arcon szúrta és ököllel is megütötte. A cselekményét akkor
hagyta abba, amikor a szomszéd szobában tartózkodó legidősebb testvér a dulakodás hangjaira húga
segítségére sietett, belépett a szobába és öccsére kiáltott: „hagyd abba!”. Ezután a zavarodott fiú a szobájába zárkózott, ahol késsel öngyilkosságot kísérelt meg.
Az ügyben 2017. február 17-én emelt vádat a Jász-Nagykun- Szolnok Megyei Főügyészség, aki
vádiratában a fiú felmentését és kényszergyógykezelése elrendelését indítványozta.
A Szolnoki Törvényszék kevesebb mint tíz hónappal később, 2017. december 11-én hozott jogerős
ítéletet az ügyben. A döntés szerint a vádlott súlyos személyiségzavara elérte a kóros elmeműködés szintjét, amely képtelenné tette őt cselekménye következményeinek felismerésére, illetőleg arra, hogy e felismerésnek megfelelően cselekedjen, ezért a bíróság felmentette az ellene emelt vád alól.
Figyelemmel azonban arra, hogy a bíróság álláspontja szerint tartani kell attól, hogy a jövőben is hasonló, erőszakos cselekményt fog elkövetni, a vádlott kényszergyógykezelését rendelte el.
A kényszergyógykezelés végrehajtása az Igazságügyi Megfigyelő és Elmegyógyító Intézetben
történik, amely egy zárt jellegű országos feladatkörű büntetés-végrehajtási intézmény. A beteg a
bíróság jogerős ítéletével elrendelt intézkedés hatálya alatt áll, ezért köteles eltűrni, hogy személyi szabadságától megfosszák. Az intézetet csak gyógyítása érdekében és orvosilag indokolt esetben, felügyelettel hagyhatja el. Az intézkedés határozatlan tartamú, így akkor kell megszüntetni, ha annak szükségessége már nem áll fenn.
A Fidesz 2018. január 16-án tartotta országos választmányát, amelynek egyik fő programpontja a 2018. április 8-i...
2018-01-16 Bikki Zoltán
A Szolnoki Törvényszék 2018. január 12-én lényegét tekintve helybenhagyta a Szolnoki Járásbíróság azon ítéletét melyben a...
2018-01-16 2018-01-16 Bikki Zoltán
A Szolnoki Törvényszék 2018. január 12-én helybenhagyta a Szolnoki Járásbíróság azon ítéletét, melyben a bíróság felfegyverkezve...